Na podlagi 57. člena Zakona o javnih uslužbencih (Uradni list RS, št. 63/07 – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZintPK-C in 203/20 - ZIUPOPDVE, v nadaljevanju ZJU) in 25. člena Zakona o delovnih razmerjih (Uradni list RS, št. 21/13, 78/13 – popr., 47/15 – ZZSDT, 33/16 – PZ-F in 52/16, [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722) in 203/20 – ZIUPOPDVE; v nadaljnjem besedilu: ZDR-1)

**Ministrstvo za obrambo**, Vojkova cesta 55, 1000 Ljubljana

objavlja **javno objavo** za zasedbo prostega strokovno tehničnega delovnega mesta za polni delovni čas, za nedoločen čas, in sicer:

**tajnica funkcionarja V** (m/ž) (šifra DM 100029) **v Kabinetu ministra.**

Kandidati, ki se bodo prijavili na prosto strokovno tehnično delovno mesto, morajo izpolnjevati naslednje pogoje:

**Zahtevana izobrazba**:

* srednje tehniško in drugo strokovno izobraževanje/srednja strokovna izobrazba,
* srednje splošno izobraževanje/srednja splošna izobrazba.

**Zahtevane delovne izkušnje**:

* najmanj 1 leto.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali drugem delodajalcu. Delovne izkušnje se dokazujejo **z verodostojnimi listinami**, iz katerih sta razvidna čas opravljanja dela in stopnja izobrazbe.

**Posebni pogoji:**

* osnovna raven znanja tujega jezika,
* preizkus strokovne usposobljenosti za delo z dokumentarnim gradivom,
* dovoljenje za dostop do tajnih podatkov stopnje »tajno« (T, T-E,T-N).

Izbran kandidat, ki preizkusa strokovne usposobljenosti za delo z dokumentarnim gradivom nima opravljenega, ga bo opravil po sklenitvi delovnega razmerja, na opravo preizkusa pa ga bo napotil delodajalec.

**Želena znanja, sposobnosti in lastnosti**:

* angleški jezik SLP 1110.

**Naloge:**

|  |
| --- |
| * izvajanje tajniških nalog za funkcionarja, * vodenje evidenc, * pripravljanje, koordiniranje in organiziranje sestankov, tudi izven sedeža organa, * upravljanje dokumentarnega gradiva. |

**Prijava na prosto strokovno tehnično delovno mesto mora biti obvezno pripravljena na obrazcu »VLOGA ZA ZAPOSLITEV«, ki je priloga te javne objave, z natančno izpolnjenimi vsemi rubrikami in lastnoročno podpisano izjavo o izpolnjevanju pogojev. Prijave, ki ne bodo vključevale obrazca, ne bodo upoštevane v izbirnem postopku.**

Zaželeno je, da prijava vsebuje tudi kratek življenjepis ter, da kandidat v njej poleg formalne izobrazbe navede tudi druga znanja in veščine, ki jih je pridobil.

Strokovna usposobljenost kandidatov se bo presojala na podlagi priloženega obrazca »vloga za zaposlitev«, na podlagi priloženih izjav in dokazil, lahko na podlagi pisnega preizkusa, na podlagi razgovora s kandidati oziroma s pomočjo morebitnih drugih metod preverjanja strokovne usposobljenosti kandidatov.

Izbirni postopek bo potekal v več kot eni fazi (z izločanjem kandidatov), kjer se bodo med drugim upoštevale izkušnje s področja izvajanja administrativnih in strokovno-tehničnih nalog in drugih aktivnosti na podobnih delovnih mestih v velikih in srednjih organizacijah ali sistemih.

Skladno z 21. členom Uredbe o postopku za zasedbo prostega delovnega mesta v organih državne uprave in pravosodnih organih (Uradni list Republike Slovenije, št. 139/2006 in 104/10) se kandidati, ki ne izpolnjujejo natečajnih pogojev, ne bodo uvrstili v izbirni postopek.

Z izbranim kandidatom bo po uspešno zaključeni trimesečni poskusni dobi sklenjeno delovno razmerje za nedoločen čas s polnim delovnim časom, v kolikor po opravljenem predhodnem zdravstvenem pregledu ter varnostnim preverjanju ne bo ugotovljenih zadržkov. Delo se bo opravljalo na Vojkovi cesti 55 v Ljubljani, oziroma na območju delovanja Ministrstva za obrambo.

Kandidate vabimo, da vložijo prijavo v pisni obliki (**OBVEZNO NA PRILOŽENEM OBRAZCU “VLOGA ZA ZAPOSLITEV”**), ki jo pošlje v zaprti ovojnici **z označbo**: »Za javno objavo na prosto delovno mesto **tajnica funkcionarja V**, **št. 110-79/2021**« **na naslov**: Ministrstvo za obrambo, Sekretariat generalnega sekretarja, Služba za kadrovske zadeve, Oddelek za kadrovske zadeve, Vojkova cesta 55, 1000 Ljubljana, in sicer **v roku** **8 dni** po objavi na spletnem portalu državne uprave GOV.SI in Zavodu Republike Slovenije za zaposlovanje, torej do vključno **29. 6. 2021**. Za pisno obliko prijave se šteje tudi elektronska oblika, poslana na **elektronski naslov** [glavna.pisarna@mors.si](mailto:glavna.pisarna@mors.si), pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni po zaključenem postopku izbire. Obvestilo o končani javni objavi bo objavljeno na spletni strani Ministrstva za obrambo na naslovu <http://www.mo.gov.si/>.

Informacije o prostem delovnem mestu lahko dobite na telefonski številki (01) 471 20 58 pri Marti Sedej.

Opomba: Uporabljeni izrazi, zapisani v moški spolni slovnični obliki, so uporabljeni kot nevtralni za ženske in moške.